সুপ্রিয় এসএসসি/দাখিল পরীক্ষার্থীবৃন্দ,

আগামী ২রা ফেব্রুয়ারি তোমাদের এসএসসি/দাখিল পরীক্ষা শুরু হবে । সুতরাং তোমাদের পরীক্ষার জন্য শারীরিক ও মানসিকভাবে প্রস্তুত থাকতে হবে । পরীক্ষার পূর্ব মুহূর্তে খেলা-ধুলা একটু কম করা ভাল। কেননা খেলতে গিয়ে ব্যথা পেলে তোমার মন ভেঙে যাবে । তাই শুধু পরীক্ষার প্রস্তুতি নাও । সময় করে খাও, ঘুমাও আর মানসিক চাপ মুক্ত থাকার চেষ্টা করো । বন্ধুরা, যেহেতু তোমাদের বেশিরভাগ বিষয় সৃজনশীল, সেহেতু পাঠ্যবই মনোযোগসহকারে পড়তে হবে । কারণ পাঠ্যবই সম্পর্কে পরিষ্কার ধারণা থাকলে যে কোনো প্রশ্নের উত্তর সুন্দর ও সাবলীলভাবে দিতে পারবে ।বিজ্ঞান গ্রুপে ৫টি প্রশ্নের উত্তর দিতে হয় । প্রত্যেকটি প্রশ্নের জন্য ১০ নম্বর । বন্ধুরা, তোমরা জানো যে একটা সৃজনশীল প্রশ্নে ৪টি প্রশ্ন থাকে । আবার চারটি প্রশ্নে চারটি জ্ঞান, তিনটি অনুধাবন, দুইটি প্রয়োগ এবং একটি উচ্চতর দক্ষতামূলক প্রশ্ন থাকে ।

ঊদাহরনস্বরূপ জীববিজ্ঞানের একটি প্রশ্ন,ক জাতীয় ফুলের বৈজ্ঞানিক নাম কী? এটি জ্ঞানমুলক প্রশ্ন।জ্ঞানমুলক প্রশ্নের উত্তর বই থেকে হুবহু থাকে, তাই বই থেকেই উত্তর লেখবে । খ দ্বিপদ নামকরণ বলতে কি বোঝায় ?অনুধাবনমূলক প্রশ্নের উত্তরে প্রথমে জ্ঞানের উত্তর করবে এবং সেই জ্ঞানের আলোকে অনুধাবন এর উত্তর লেখবে । গ চিত্র R এর গঠন বৈশিষ্ট্য বর্ণনা কর। ঘ R এর অনুপস্থিতিতে জীবকুলে কী ঘটবে-বিশ্লেষণ কর। (প্রয়োগ ও উচ্চতর দক্ষতা) উদ্দীপকের আলোকে যে সকল প্রশ্নের চিত্র প্রয়োজন সেই প্রশ্নের উত্তর দিলে নম্বর বেশী পাওয়া যায় । রসায়ন ও পদার্থ বিজ্ঞানে গাণিতিক সমস্যা থাকে । গাণিতিক সমস্যা বোঝার জন্য প্রশ্ন মনোযোগ সহকারে বারবার পরতে হবে। মনে রাখবে গ ও ঘ (প্রয়োগ ও উচ্চতর দক্ষতা) প্রশ্নের উত্তর অবশ্যই উদ্দীপকের আলোকে লেখতে হবে । তবে প্রয়োগ, উচ্চতর দক্ষতার প্রশ্নেও জ্ঞান, অনুধাবন, প্রয়োগ ও উচ্চতর দক্ষতার স্তর অনুযায়ীই লেখবে । অবশ্য বিজ্ঞান বিষয়ে এই নিয়মের কিছুটা শিথীলতা রয়েছে । তুমি যদি প্রশ্ন বুঝে জ্ঞান বের করে সঠিক উত্তর লেখতে পারো, তাহলেও চলবে ।

পরীক্ষায় ভালো নম্বর পাওয়ার জন্য ছো্টো একটি কৌশল অবলম্বন করা যায় । যেমন : জ্ঞানমুলক প্রশ্নের জন্য (১-৩) লাইন অনুধাবনমুলক প্রশ্নের জন্য (৩-৫), প্রয়োগমূলক প্রশ্নের জন্য (৫-১০) লাইন, উচ্চতর দক্ষতার জন্য (১০-১৫) লাইন লেখলে ভালো হবে (অবশ্যই প্রশ্নের আলোকে) । সেক্ষেত্রে সময়ের দিকে অবশ্যই খেয়াল রাখবে ।

এবার আসি এম,সি,কিউ অংশ নিয়ে , এম,সি,কিউতে ভাল করার পূর্ব শর্ত হল বোর্ড বইয়ের অধ্যায় গুলো সুন্দর করে পরতে হবে। যে অংশটুকু গুরুত্বপুর্ন মনে হবে সেই লাইনটি মার্কার পেন দিয়ে আন্ডারলাইন করে পরবে। পরীক্ষার আগে রঙিন অংশটুকু বারবার পড়বে ,সাথে বিগত সালের বোর্ড প্রশ্নগুলো অনুশীলন কর।

বন্ধুরা,পরিশেষে বলবো পরীক্ষার সময় অতিরিক্ত রাত জাগার প্রয়োজন নেই ,অনন্ত ৫ ঘন্টা ঘুমানোর চেষ্টা করবে । কারন ভালমত পরীক্ষার জন্য অবশ্যই শারিরীক সুস্থতা প্রয়োজন । তোমরা পরীক্ষার খাতায় উত্তর করার সময় এভাবে প্রয়োগ করলে আশা করছি ভালো নম্বর পাবে । তোমাদের প্রতি দোয়া ও শুভকামনা রেখে আজ শেষ করলাম। ।

নুসরাত জাহান

সহকারী শিক্ষক(বিজ্ঞান)

বকশিরচর ইসলামিয়া দাখিল মাদ্রাসা

বাবুগজ্ঞ,বরিশাল।